Gdansko įlanka

Gdansko įlanka (dar vadinama – Danzigo įlanka) (, , , ) – įlanka Baltijos jūros pietryčiuose, pavadinta pagal Gdansko miestą, svarbiausią uostamiestį prie šios įlankos.Gdansko įlanka. Visuotinė lietuvių enciklopedija. Nuoroda tikrinta 2023-01-02.

Vakaruose ir pietuose ribojasi su Lenkija, rytuose – su Rusija. Įlankos vakarinėje dalyje yra Pucko įlanka, ribojama Helio nerijos, rytinėje – Aistmarės, skiriamos Aistmarių nerijos.

 Geografija 

Vakarinę Gdansko įlankos dalį sudaro seklūs Pucko įlankos vandenys. Pietrytinę dalį sudaro Aistmarės, atskirtos Aistmarių nerija, kuri su atvira jūra susijungia per Piliavos sąsiaurį.

Įlankos krantas pasižymi dviem didelėm nerijom – Helio nerija Lenkijos pusėje ir Aistmarių nerija Kaliningrado srities pusėje.

Didžiausias gylis 115 m, o druskingumas – 6–8 ‰, gilumoje – 13 ‰.

Didžiausi uostai ir pakrantės miestai yra Gdanskas, Gdynia, Puckas, Sopotas, Helis, Karaliaučius, Žuvininkai ir Piliava. Didžiausios upės, įtenkančios į Gdansko įlanką yra Prieglius ir Vysla.

 Šaltiniai 

Kategorija:Baltijos jūros įlankos
Kategorija:Lenkijos geografija
Kategorija:Europos įlankos